OpenLLM-France/wikimedia huggingface dataset:
# Anatoli Sobtxak

Anatoli Aleksandrovitx Sobtxak (errusieraz: Анатолий Александрович Собчак), (Txita, SESB, 1937ko abuztuaren 10a - Svetlogorsk, Kaliningradoko oblasta, 2000ko otsailaren 20a) Errusiako perthorika garaiko politikaria, Errusiako konstituzioaren egilekidea izan zen. San Petersburgoko lehen alkate demokratikoki aukeratua eta Vladimir Putinen eta Dmitri Medvedeven aholkularia ere izan zen.

## Biografia

Anatoli Sobtxak Txitan jaio zen (Zabaikalski kraia, Siberia, SESB), 1937ko abuztuaren 10ean. Bere aita, Aleksandr Antonovitx Sobtxak, trenbide ingeniaria zen, eta bere ama, Nadezhda Andreievna Litvinova, kontularia. Anatolik hiru anaia zituen. 1939an, familia Uzbekistanera joan zen bizitzera, non Sobtxak bizi izan zen 1953. urtera arte, Stavropoleko Zuzenbide Fakultatean sartu zen arte. 1954an, Leningradoko Estatu Unibertsitate ospetsura eraman zuten.
1958an, Nonna Gandziukekin ezkondu zen, Aleksandr Herzen Irakasleen Fakultateko ikaslearekin. Alaba bat izan zuten, Maria Sobtxak, gaur egun abokatua dena San Petersburgon.
Leningradoko Estatu Unibertsitatean graduatu ondoren, hiru urtez aritu zen abokatu gisa Stavropolen. Leningradoko Estatu Unibertsitatera itzuli zen doktoretza egitera (1962-1965). Horren ostean, Leningradoko Polizia Eskolan eta Zelulosa Teknologia eta Paperaren Industria Institutuan zuzenbide irakasle gisa lan egin zuen, Leningradon ere (1965-1973). 1973-1990 bitartean Leningradoko Estatu Unibertsitate berean irakatsi zuen, bere alma mater.
1980an Liudmila Narussovarekin ezkondu zen, Leningradoko Estatu Unibertsitatean historian lizentziatua, Errusiako Zientzien Akademiako Historia Institutuan doktoretza lortu zuena eta gero Parlamentuko kide nabarmena izango zena. Alaba bat izan zuten, Ksenia Sobtxak, gaur egun telebistako aurkezlea eta Moskuko Demi monden pertsonaia ezaguna.
2000ko otsailaren 20an, Sobtxak bat-batean hil zen Svetlogorsk hirian Putinen hauteskundetan laguntzeko bidaian, otsailaren 16an Putinekin bildu eta gutxira. San Petersburgoko Alexander Nevsky monasterioko Tikhvingo hilerrian lurperatua dago, Galina Starovítovaren hilobitik gertu.

## Erreferentziak

* ↑ Newsweek,Russia's Mighty Mouse 25 de febrer de 2008 (en anglès)

## Kanpo estekak

* Datuak: Q334294
* Multimedia: Anatoly Sobchak / Q334294
# Anatoli Solovianenko

Anatoli Solovianenko (ukraineraz: Анатолій Борисович Солов'яненко; errusieraz: Анатолий Борисович Соловья́ненко; 1932ko irailaren 25a - 1999ko uztailaren 29a) sobietar tenorra izan zen. Sobietar Errepublika Sozialisten Batasuneko Herriaren Artista izan zen.
* Datuak: Q488006
* Multimedia: Anatoliy Solovianenko / Q488006
# Anatoli Aliabiev

Anatoli Nikolaievitx Aliabiev (errusieraz: Анато́лий Никола́евич Аля́бьев; Danilkovo, Arkhangelsk oblasta, 1951ko abenduaren 12a - San Petersburgo, 2022ko urtarrilaren 11) errusiar biatleta izan zen.
Sobietar Batasuneko taldearekin lehiatu zen 1980ko Neguko Olinpiar Jokoetan. Urrezko bi domina (20 kilometroko banakako proban eta 12 kilometroko esprintean) eta brontzezko domina bat (4 x 7.5 kilometroko erreleboetan) irabazi zituen.
# Anatoli Lamanov

Anatoli Nikolaievitx Lamanov (errusieraz: Анатолий Никола́евич Ламанов, 1889-1921) Kronstadteko militante maximalista izan zen. Berez ez zen kronstadtarra, hara itsas-ingeniaritza ikastera joan zen.

## Bizitza

Kronstadteko Sobieteko lehendakari aukeratu zuten, Fiodor Raskolnikov boltxebikea bere ondokoa zuela. Kronstadteko Sobietaren Izvestia (“berriak”) egunkariaren zuzendari izan zen. Hasieran Lamanov “Alderdirik Gabekoen Taldeko” kidea zen. Baina laster talde honek (bere leloa “Sobietak, ez alderdiak” zen) maximalistekin bat egin zuen. Israel Getzler historiagilearen arabera “sobietismo hutsaren alde” zeuden Lamanov eta bere kideak. Lamanoven arabera “alderdien arteko istiluek iraultza hondatu zezaketen”.
1917ko maiatzean, bera Kronstadteko Sobietaren lehendakari zela, honek Errusiako Behin-behineko Gobernua ez aintzatestea erabaki zuen (hala ere Israel Getzlerren arabera, Lamanov ez zen Errusiako Behin-behineko Gobernuarekin harreman oro haustearen aldekoa, eta boltxebikeek presionatuta hartu zuen neurri hori). Uztaileko Egunak izan zirenean, ordea, oso jarrera pasiboa izan zuen eta boltxebikeek hartu zuten langile eta marinelen gaineko kontrola (istilu gehienetaz berandu ohartu zen, eta praktikoki Raskolnikovek hartu zuen erreboltaren gidaritza).
1921ean berak esan zuenez, “1919an maximalisten alderdia utzi egin nuen beste alderdi sozialisten aurkako izua onartezintzat jotzen nuelako” (maximalistek komunisten kontrako atentatu bat egin zuten). 1920an, Lamanov Alderdi Boltxebikearen kide egin zen, baina gutxira alderdia utzi zuen eta Kronstadteko matxinadako egunetan (1921) maximalistengana itzuli zen antza. Paul Avrich, Kronstadteko matxinada ikertu duen historiagilearen arabera, “hori hala zen antza, baina ez dago militantzia hau baieztatu edo gezurtatzen duen informaziorik” (ñabartu egiten du esanez 1917an zehar “agitatzaile maximalista ezaguna” izan zela).
1921eko Kronstadteko matxinadan garrantzi handia izan zuen. Israel Getzler historiagilearen arabera, maximalistak izan ziren erreboltan paper handiena jokatu zutenak. Lamanoven ustez, Urriko Iraultza historikoki defendagarria bazen ere, gerora “diktadura” bat ezarri zen Errusia sobietarran, zeinak “langileen irabazitako guztia honda zezakeen”. Lamanovek Kronstadteko Behin-behineko Komite Iraultzailearen Izvestija (ez da nahastu behar Moskun ateratzen zen VTsIKen Izvestijarekin) egunkaria editatzen zuen. Paul Avrichek dionez “Izvestijan ateratako programak maximalistenarekin bat egiten zuen (…) beraz honek mugimenduaren burutzan maximalistak eta Lamanov zeudenaren inpresioa ematen zuen”: Lamanovek “Sobietetarako hauteskunde askeak” eta Txekaren disoluzioa eskatzen zuen. Lamanoven ustez “hirugarren iraultza” bat beharrezkoa zen. Gerora ordea, mugimenduaren atzean “eskuina eta Goardia Zuria” zeudela esan zuen eta “akats” bat izan zela.
Kronstadteko matxinadaren ostean exekutatu egin zuten.

## Erreferentziak

* 1 2 3 4 5 6 Lamanov, Anatoli, K17 20187-01-08. CC0 Domeinu Publikoa
* Datuak: Q4752203
# Aro (argipena)

Aro hitzak adiera zenbait ditu:
* aro historikoa, historia banatzen den denbora-tarte zabaletako bakoitza;
* geologian, aroa, garai geologikoen sailkapenean, eoiaren azpiko garaia;
* aro (Ipar Euskal Herrian) edo eguraldia.
# Arnulfo Karintiakoa

Arnulfo Karintiakoa (alemanez: Arnulf von Kärnten; 850 – 899ko abenduaren 8a) Ekialdeko Frantziako errege karolingioa izan zen 887tik aurrera, Italiako errege 894tik aurrera, eta Germaniako Erromatar Inperio Santuko enperadore 896tik hil zen arte.
Arnulfo Karloman erregearen eta Litswinde esloveniarraren sasiko semea zen.
Osaba zuen Karlos III.a Gizena enperadorea kargutik kendu ondoren, Ekialdeko Frantziako eta Lotaringiako errege egin zuten (887).
Bikingoen aurkako garaipena lortu zuen Lovainako Guduan —gaur egungo Belgika— 891ko irailean. Arnulfok Italia inbaditu zuen 896an. 898an, Lanberto enperadorea hil zutenean, Arnulfok enperadore izendatzea lortu zuen.
899an hil zen, eta bere seme Luis IV.a Haurra izan zen ondorengoa Frantziako Ekialdeko erregetzan.

## Kanpo estekak

* carantha.net - Carantha - Sloveniako historia - Karantania.
* Datuak: Q154936
* Multimedia: Arnulf of Carinthia / Q154936
# Arnuero

Arnuero Kantabriako udalerria da. 2009ko urtarrilaren 1eko erroldaren arabera herriak 2.122 biztanle zituen eta 24,7 km²-ko azalera du.

## Geografia

Udalerriak honako herriak ditu:
* Arnuero (udalerriburua).
* Castillo Siete Villas.
* Isla edo Isla Playa.
* Soano.

## Demografia

Bilakaera demografikoa :
| 1900 | 1910 | 1920 | 1930 | 1940 | 1950 | 1960 | 1970 | 1980 | 1990 | 2000 | 2009 |
| 1.565 | 1.664 | 2.007 | 1.974 | 2.117 | 2.103 | 2.151 | 1.937 | 1.802 | 1.848 | 1.783 | 2.122 |

## Ondarea

* Andre Mariaren Jasokundearen eliza, XVI. mendekoa.
* Isla-Fernández kondeen jauregia, Islan.
* Venero dorrea, Castillon.

## Kanpo estekak

* (Gaztelaniaz) Arnueroko udalaren webgunea.
* Datuak: Q1443906
* Multimedia: Arnuero / Q1443906
# Arnía hondartza

Arnía hondartza, Espainiako Kantabria autonomia erkidegoko Piélagos udalerrian dagoen hondartza bat da.
* Datuak: Q5704921
* Multimedia: Playa de la Arnía / Q5704921
# Arnutovce

Arnutovce Eslovakiako udalerri bat da, Spišská Nová Vesko barrutian kokatuta. 2,23 km²ko azalera du eta 782 biztanle 2017ko datuen arabera.

## Historia

Idatzizko lehen aipamena 1317. urtekoa da.

## Demografia
### Bilakaera demografikoa

* Biztanleria
* Datu-iturria: Počet obyvateľov SR k 31. 12. 2017

## Kanpo estekak

* Udalaren webgunea
* Datuak: Q777783
* Multimedia: Arnutovce / Q777783
# Aspley Guise

Aspley Guise, Ingalaterrako erdialdean dagoen udalerri bat da, Bedfordshire konderrian.
2011n 2.195 biztanle zituen.
* Datuak: Q731209
* Multimedia: Aspley Guise / Q731209
# Aspley Heath

Aspley Heath, Ingalaterrako erdialdean dagoen udalerri bat da, Bedfordshire konderrian.
2011n 578 biztanle zituen.
* Datuak: Q1520381
* Multimedia: Aspley Heath / Q1520381
# Aspisheim

Aspisheim Alemaniako udalerria da. Renania-Palatinatua estatuan kokatuta dago, [[Mainz-Bingen (barrutia)|Mainz-Bingen]] barrutian. 2014an 898 biztanle zituen 5,81 kilometro koadrotan banatuta.

## Demografia

Ikus jatorrizko Wikidatako eskaera eta iturriak.

## Kanpo estekak

* Webgune ofiziala
* Datuak: Q565746
* Multimedia: Aspisheim / Q565746
# Arana (auzoa)

    Artikulu hau Gasteizko auzoari buruzkoa da; beste esanahietarako, ikus «Arana».
Arana Gasteizko (Araba) auzoa da. Karratu formako auzoa da, eta auzoaren mugak Valladolid kalea, Judizmendi etorbidea, Santiago etorbidea eta Madril kalea dira. Auzoak Aranbizkarrako auzoarekin egiten du muga iparraldean, Arantzabelarekin mendebaldean, eta Santa Luziako auzoarekin hegoaldean.
1960ko hamarkadan garatutako auzoa da; izan ere, hamarkada hartan eraiki zen etxebizitzen % 95. Auzoaren ekialdean Arana parkea eraiki zen. Auzoan bost solairuko adreiluzko eraikinak dira nagusi, eta kanpoaldeko Gasteizko auzoen ezaugarri guztiak ditu. Denda gehienak auzoko biztanleen beharrizan oinarrizkoak asetzeko janari eta bestelako dendak dira.

## Kanpo estekak

* Datuak: Q576233
* Multimedia: Arana (Vitoria-Gasteiz) / Q576233
# Arana (Trebiñu)

    Artikulu hau Trebiñuko Konderriko herriari buruzkoa da; beste esanahietarako, ikus «Arana».
Arana Trebiñuko Konderriko herria da. 2007ko urtarrilaren 1eko erroldaren arabera, auzoak 2 biztanle ditu.

## Demografia eta biztanleria

Araneko biztanleria :
| 2000 | 2001 | 2002 | 2003 | 2004 | 2005 | 2006 | 2007 |
| 4 | 4 | 4 | 4 | 4 | 4 | 4 | 2 |

## Garraioa

Eskualdeko Garraioa sareak linea bat ditu herrian:
* Eskualdeko Garraioa
| Zerbitzua | Hasiera | Ibilbidea | Amaiera ⁠ |
| 20 | Urizaharra Armentia T. Trebiñu | Faidu • Pipaon • Lotza • Montoria • Pagoeta • Moraza • Baroja • Taravero • Sanmartinzar • Arana | Urizaharra Armentia T. Trebiñu |

## Ikus, gainera

* Arana (Bermeo)
* Arana (Gasteiz)
* Trebiñu (barrendegia)

## Kanpo estekak

* Datuak: Q24003659
* Multimedia: Arana (County of Treviño) / Q24003659
# Arana jauregia (Bilbo)

    Artikulu hau Bilboko jauregiari buruzkoa da; beste esanahietarako, ikus «Arana jauregia».
Arana jauregia Bizkaiko Bilbo hiriburuan dagoen jauregi bat da.

## Kokalekua

Zazpikaleak auzoan dago, Belostikaleren 1. zenbakian, eta Erriberako merkatuaren parean
* Egurrezko begiralekua.
* Belostikaleko atea.
* Atearen gaineko irudia.

## Historia

1590n eraiki zen eta Bilbon gaur egun arte mantendu izan den jauregirik zaharrena da.
1718ko matxinadan jauregiaren jabea eta Bizkaiko Ahaldun nagusia zen Enrique Aranak teilatutik ihes egin zuen matxinoak bertaratu zirenean. Atzeman ondoren Areatzan hil zuten.

## Eraikina

Pizkunde berantiar estiloa du eta Erribera kaleko aldeak arkupe batez osatua dago. Belostikaleko erdi puntuko arkua duen atearen gainaldean mailudun bi morrosko "basatiz" osatutako irudia du. Barnealdean patio bat du.

## Erreferentziak

* ↑ Berria.eus. «Ahaldun nagusia ere hil zuen matxinada» Berria (Noiz kontsultatua: 2019-02-04).

## Kanpo estekak

* Arana jauregia. Bilboko Turismo Bulegoa (Gaztelaniaz)
* Arana jauregia. Bilbaoarquitectura.com (Gaztelaniaz)
* Datuak: Q23894017
* Multimedia: Arana Jauregia / Q23894017
# Arana jauregia (Ispaster)

Arana jauregia Ispasterko Larrinaga auzoan dagoen eraikina da, Eusko Jaurlaritzaren Kultura Ondare datu basean inbentariatua.

## Historia

Gaur egungo eraikina 1700 ingurukoa da, 1500 inguruko jatorrizko baserri gotikoa handitzean sortua.
Bertan Jacinto Arana apaiza jaio zen. Murtziako Inkisidore Nagusia izan zen, non exorzismoak-eta egiten aritu zen, harik eta 1728an Zamorako apezpiku izendatu zuten arte. Bertan hil zen 1738 urtean.
1987an etxebizitza bitan banatua zegoen, batean jabea bizi zelarik, eta bestea errentan emana.

## Ezaugarriak

Atze aldean oraindik XVI. mendeko eraikin zaharraren ate gotiko zorrotzak ikus daitezke.
Harlanduzko etxaurrea klasizismo aroko ezaugarriak ditu: hiru ataletan banatua, alboetakoak dorre prismatikoekin eta erdikoa arku eskartzano zabal batekin, barruko pegora babestuz. Inpostek hiru zatitan banatzen dute eraikinaren altuera. Eskualde honetan eredua ezohikoa da, eta Enkarterriko zenbait eraikuntzen anrz handiagoa du. Etxaurrean arnaga bat du, garai baten funtzio beretsua duen eraikina.

## Erreferentziak

* ↑ «Arana dorrea eta jauregia. Ondarea. Euskal Ondare Kulturalaren Informazio Sistemaren hasiera orria» www.euskadi.eus (Noiz kontsultatua: 2022-03-31).
* ↑ «OSUNA,CT.198,D.96 - Narración que describe el exorcismo efectuado por el inquisidor general de la ciudad de Murcia, Jacinto Arana, a un franciscano endemoniado por 'Luzbel' que aseguraba que había tenido una revelación en la que se le decía que el archiduque Carlos tenía que reinar en España.» PARES (Noiz kontsultatua: 2022-03-31).
* ↑ «Jacinto de Arana y Cuesta | Real Academia de la Historia» dbe.rah.es (Noiz kontsultatua: 2022-03-31).
* ↑ «ARANA CUESTA, Jacinto de - Auñamendi Eusko Entziklopedia» aunamendi.eusko-ikaskuntza.eus (Noiz kontsultatua: 2022-03-31).
* ↑ 1914-, Zubikarai, Augustin,. (1987). Ipazter. J. Fernandez Egiguren PMC 33157357. (Noiz kontsultatua: 2022-04-01).
* 1 2 «LEA-ARTIBAI - Ispaster» www.guiabizkaia.com (Noiz kontsultatua: 2022-03-31).
* ↑ «pegora | Eibarko euskara» www.eibarko-euskara.eus (Noiz kontsultatua: 2022-03-31).
* ↑ «Herri arkitekturaren lekuko» Argia (Noiz kontsultatua: 2022-03-31).
* ↑ https://www.slideshare.net/ispaster/ispaster-gure-herria-ezagutzendoc

## Kanpo estekak

* Datuak: Q111448669
* Multimedia: Arana jauregia (Ispaster) / Q111448669
# Aranarth

Aranarth, sindarinez "errege noblea" esan nahi duena, Tolkienen legendarium ospetsuko fikziozko pertsonaia bat da, eta, bere istorioa, Eraztunen Jauna eleberriko eranskinetan kontatzen da. Dunadan bat da, Firiel eta Arthedaineko azken erregea izan zen Arveduiren semea. Eguzkiaren Hirugarren Aroko 1938. urtean jaio zen, eta Iparraldeko Dunedainen lehen kapitaina izan zen.

## Historia

Aranarth oraindik gaztea zenean, Angmarreko Errege Aztiak Arnor erresuma suntsitu zuen, Fornost inbadituz. Bertako biztanle gehienek, Aranarth bera barne, Lindonera ihes egin zuten, baina Arvedui erregea, Forochelgo izotzezko badiara joan zen. Aranarthek hala eskatuta, Zirdanek, itsasontzi bat bidali zuen Arvedui erreskatatzera, baina sekula ez zen itzuli. Beranduago, itsasontzia, bertan Arvedui eta Amon Sûl eta Annuminaseko Palantirrak zeudela hondoratu zela jakin zen. Eskubidez, Aranarth, horrela, Arnorreko errege bihurtu zen.
Aranarth, orduan, Gondor, Rivendel eta Lindoneko armadekin, Angmar suntsitzera joan zen, eta, horren ondoren, errege titulurik ez hartzea erabaki zuen, bere erresuma suntsitua izan baitzen.
Aranarthen herria, Iparraldeko Mendirakoiak edo Iparraldeko Dunedainak bezala ezagutua izaten hasi zen, eta bera izan zen herri honen lehen kapitaina. Denborarekin, Arnorreko herriak, bere jatorria ahaztu zuen.
Dunedainek Arnor, Angmarreko gaizkiaren hondarretatik defendatu zuten arren, Gandalf Istaria Dol Guldurrera joan eta Sauron kanporatu zuen. Honela hasi zen Zaintzapeko Bakea bezala ezagutu zen garaia, etsaiaren erasoak, urriak, eta, euren artean oso ezberdinak izan zirenean.
Aranarthen semea, Arahael, Rivendelen jaio zen, eta, ordutik aurrera, bertan hazi eta heziak izan ziren Kapitainen seme guztiak. Gainera, guztiei, Ar(a) ("erregea" sindarinez) aurrizkidun izen bat eman zioten, eskubidez, Arnorreko erregeak izango zirela esan nahi zuena. Arahael izan zen bere aitaren oinordeko hau Eguzkiaren Hirugarren Aroko 2106. urtean hil ondoren.

## Kanpo estekak

* Datuak: Q2528994
# Arana jauregia

    Artikulu hau Arana jauregia izena duten eraikinei buruzkoa da; beste esanahietarako, ikus «Arana».
Arana jauregia izenarekin honako eraikin hauek ezagutzen dira:
# Asunción Crespo de Reigón

Asunción Crespo de Reigón (Madril, 1816 –ca. 1885/1890) Espainiako margolari miniaturista izan zen, San Fernandoko Arte Ederren Errege Akademiako ohorezko akademikoa.

## Ibilbidea

Bere aitaren, José Cresporen, ikasle izan zen, miniaturazko pintura-irakaslea eta San Fernandoko akademikoa. Miniaturan espezializatu zen, eta San Fernandoko Arte Ederren Errege Akademiako arte horretako ohorezko-akademiko izendatu zuten 1839ko maiatzaren 5ean. Hiru miniatura bidali zituen: Aita Betierekoaren burua, Mengs-en kopia, Santa Isabelen taldea, erdi irudikoa eta Austriako Ana izeneko Frantziako erregina baten erretratua. Lan hori 1840ko Akademiaren erakusketan egon zen, eta 1843ko berriro agertu zen Ama Birjina Haurrarekin lanarekin.
Beste erakusketa batzuetan parte hartu zuen, adibidez, Madrilgo Arte eta Literatura Lizeoan, 1846an, Isabel II.a erreginaren erretratu txiki batekin. Urte berean Errege Jauregiari eskatu zion kamerako miniaturista izateko ohore ofiziala, baina ez zuen Akademiaren laguntzarik jaso. 1860ko Arte Ederren Erakusketa Nazionalean ohorezko aipamena lortu zuen bere miniaturekin: La Magdalena en el desierto, La educación de la Virgen María, La Divina Pastora, Una Virgen y Venus, eta 1876ko erakusketan Los niños de la concha aurkeztu zuen. Ricardo Hernándezek Madrilen 1882an erakusketan parte hartu zuen antolatutako La Virgen con el Niño Jesús lanarekin.
Bere lan asko partikularren eskuetara joan ziren. Bere garaiko artista bikaintzat hartzen da, bere marrazkiaren perfekzioagatik eta intonazioen fintasunagatik, nahiz eta Pérez-Martinen arabera ezin izan den berretsi, bere obra batzuk ez direlako kontserbatu edo identifikatu.

## Bizitza pertsonala

Eremu pertsonalean, Francisco Reigón margolari miniaturistarekin ezkondu zen. Pérez-Martínen arabera, Crespo 1885ean hil zen, baina Navarretek dio oraindik 1890ean bizi zela.

## Erreferentziak

* 1 2 3 4 Navarrete, Esperanza. «Asunción Crespo de Reigón» Diccionario biográfico electrónico.

## Kanpo estekak

* Datuak: Q98556483
# Asunción Klinika

Asunción Klinika Gipuzkoako Tolosa udalerrian dagoen klinika pribatu bat da. Eusko Jaurlaritzako Osasun eta Kontsumo Sailarekin adostutako akordioaren bidez Tolosaldea eskualdeko ospitalearen osasun zerbitzua ere eskaintzen du, alegia, 27 udalerritan banaturiko 65.000 biztanleei.

## Kokalekua

Uzturre mendiaren magalean dago, N-1 autobidearen gainean eta Izaskunera joateko errepidearen lehenbiziko maldetan.

## Historia

1967. urtean sortu zen Tolosaldeko erditze kasuei arreta emateko. 70 eta 80ko hamarkadetan, ordea, medikuntzako beste zenbait arlotan sorturiko beharrak zirela eta, zabalkuntzak egin ziren.

## Kanpo estekak

* Datuak: Q25476848
# Asunción Bastida

Asunción Bastida Pibernat (Bartzelona, Katalunia,1902ko apirilaren 6a – 1995eko urriaren 8a) goi-joskintzako moda-diseinatzailea izan zen. Diseinatzaile berritzailea, Espainian hondartzarako, kalerako eta jai-soinekoetarako kotoiaren erabilera sartu zuena, baita kirol-boutikeak ireki zituena ere.

## Biografia

Marcelino Mases i Cabezarekin ezkondu zen 1926an, eta puntuzko arropak saltzeko negozioa ireki zuen Bartzelonako Gracia pasealekuan. Geroago, Kale Nagusira joan zen, Modas Mases de Asunción Bastida izenarekin, goi-mailako joskintzari lotua. 1934an sukurtsala ireki zuen Madrilen. Espainiako Gerra Zibila piztu zenean, itxi zituen bere bi establezimenduak. 1939an, Italiara joan zen, eta han Milango eta Erromako moda-etxe handiekin harremanak izan zituen, eta Bartzelonako etxea berreraiki zuen urtearen amaieran.

## Enpresaria

Goi Joskintzako Kooperatibako hasierako kide izan zen. Madrilera itzuli zen, eta Sevillan ere desfileak egin zituen. Goi-mailako joskintzako kooperatiba horretako "bost handiak" izeneko gune hautatuan egon zen. Bastidak Christian Diorren baimen ofiziala izan zuen modeloak erreproduzitzeko eta Dior markarekin sinatzeko. Kooperatibaren nazioarteko jardueren esparruan, Bastidak bildumak aurkeztu zituen Estatu Batuetan 1960ko hamarkadan, besteak beste, 1963an Miamin eta 1965ean New Yorken. Espainiako zinemarako lan egin zuen, berrogeita hamarreko hamarkadako jantzien sortzaile gisa.
1950eko hamarkadan, Jacques Heim diseinatzaile frantsesaren Jeunes hijas izeneko lerro gaztea sortu zuen Espainian. Asunción Bastida goi-mailako joskintzako lehen etxeetako bat izan zen, 1950eko hamarkadan boutique eta pret-à-porter sail bat eskaintzen. 1952tik 1968ra, El boletín de la moda aldizkariaren zuzendari teknikoa izan zen, 1970eko hamarkadaren bukaerara arte El boletín de la nueva moda lanean jarraitu zuena. 1970ean josketa-etxea itxi eta Asunción Bastida S. A. izenarekin lanean jarraitu zuen 1975 arte. Colecció Textil Antoni de Montpalau izenekoan eta Bartzelonako Diseinu Museoko moda-bilduman dago, non bere artxiboa gordetzen den.

## Erreferentziak

* 1 2 Ferrando Miralles 2014.
* ↑ Boletín de la moda. .
* ↑ Asunción Bastida. .
* ↑ Fondo Asunción Bastida. .

## Bibliografia

* Ferrando Miralles, Josefina. "Assumpta Pibernat andamio". Diccionario biográfico de mujeres, 2014 [kontsulta: 2014ko martxoaren 30a].

## Kanpo estekak

* Datuak: Q16172128
# Asunción Cacalotepec (udalerria)

Asunción Cacalotepec Mexikoko udalerri bat da. Oaxaca estatuan kokatua dago. 2010ean 2.495 biztanle zituen 90,41 km²ko azaleran. Herriburua [[Asunción Cacalotepec (Asunción Cacalotepec)|Asunción Cacalotepec]] da.

## Erreferentziak

* ↑ Superficie continental. Mexiko: Instituto Nacional de Estadística y Geografía.
* ↑ Población total. Mexiko: Instituto Nacional de Estadística y Geografía.

## Kanpo estekak

* Datuak: Q3172045
* Multimedia: Asunción Cacalotepec Municipality / Q3172045
# Asunción Cuyotepeji (udalerria)

Asunción Cuyotepeji Mexikoko udalerri bat da. Oaxaca estatuan kokatua dago. 2010ean 1.012 biztanle zituen 82,7 km²ko azaleran. Herriburua [[Asunción Cuyotepeji (Asunción Cuyotepeji)|Asunción Cuyotepeji]] da.

## Erreferentziak

* ↑ Superficie continental. Mexiko: Instituto Nacional de Estadística y Geografía.
* ↑ Población total. Mexiko: Instituto Nacional de Estadística y Geografía.
# Asunción Ixtaltepec (udalerria)

Asunción Ixtaltepec Mexikoko udalerri bat da. Oaxaca estatuan kokatua dago. 2010ean 14.751 biztanle zituen 659,28 km²ko azaleran. Herriburua [[Asunción Ixtaltepec (Asunción Ixtaltepec)|Asunción Ixtaltepec]] da.

## Erreferentziak

* ↑ Superficie continental. Mexiko: Instituto Nacional de Estadística y Geografía.
* ↑ Población total. Mexiko: Instituto Nacional de Estadística y Geografía.
# Ardachu

Ardachu, Eskoziako gaeleraz: Àrd Achadh, Eskoziako Highland eskualdeko udalerri bat da, Sutherland barrutian.

## Kanpo estekak

* Datuak: Q2558318
* Multimedia: Ardachu / Q2558318
# Ardabil

Ardabil izen bereko zenbait toki izan daiteke:
* Ardabil: Irango probintzia baten izena.
* Ardabil: Irango hiri baten izena.